കാട്ട് കുളവിയുടെ ആക്രമണത്തില് പശുവിന് ദാരുണാന്ത്യം പന്തളം: കാട്ട് കുളവിയുടെ ആക്രമണത്തില് പശുവിന് ദാരുണാന്ത്യം. പന്തളം കുരമ്ബാല തെക്കാണ് സംഭവം.കുരമ്ബാല മുകളയ്യത്ത് പ്രദേശത്ത് റബര്തോട്ടത്തില് പുല്ലു തിന്നുകൊണ്ടിരുന്ന വെച്ചൂര് ഇനത്തില്പെട്ട പശുവാണ് ചത്തത്. കുരമ്ബാല തെക്ക് ഇടത്തുണ്ടില് ചൈത്രം വീട്ടിലെ പശുവിനാണ് ദാരുണ അന്ത്യം സംഭവിച്ചത്. പശുവിനെ രക്ഷപ്പെടുത്താന് ശ്രമിച്ച അധ്യാപകനായ കുരമ്ബാല തെക്ക് ചൈത്രത്തില് രാജേഷ് 42 തിരുവല്ല ബിലീവേഴ്സ് ആശുപത്രിയില് ചികിത്സയിലാണ്. രാജേഷിന്റെ സഹോദരന് പ്രതീഷ് 38, രാജേഷിന്റെ അനന്തരവന് ദേവ്കൃഷ്ണ 11 എന്നിവര്ക്കും കുത്തേറ്റിട്ടുണ്ട്. കുളവിയുടെ സാന്നിധ്യം കണ്ട ഭാഗത്ത് രാത്രിയില് പ്രദേശവാസികള് തീയിട്ടു. ഇന്നലെയും സമീപപ്രദേശങ്ങളില് കുളവിയുടെ സാന്നിധ്യം കണ്ടിരുന്നു.